mteb/NusaParagraphTopicClassification huggingface dataset:
Kite ntu bisa aje olahraga di rumah, misalnye nih ye dengan sit up atau yoga bermodalkannye ntu cuman matras. Untuk memvariasikannye gerakan olahraga, kagak ada salahnye untuk sedikit berinvestasi dengan membeli beberapa alat olahraga di rumah yang sederhana yang harganye relatif terjangkau dan kagak memakan banyak tempat. Bejibun orang malas berolahraga karena harus bolak-balik ke gym. Mungkin ada juga yang kurang percaya diri untuk mencoba alat fitness gym yang canggih, terkesan mengintimidasi, dan sulit penggunaannye. Sejumlah alat fitness sederhana yang bisa digunakan di rumah ini salah satu investasi yang baik untuk mulai berolahraga tanpa perlu ke luar rumah. Selain kegunaannya yang banyak, alat-alat ini bentuknya ringkas, penyimpanannye mudah, dan bisa kite bawa ke mane pun. Saat berolahraga di rumah, rasanye kagak lengkap kalo kite belum memiliki perlengkapan yang satu ntu. Namanye ntu, matras yoga merupakan salah satu alat olahraga penting bagi kite yang rutin yoga, atau meditasi. Alat ntu juga bermanfaat untuk melakukan berbagai gerakan senam lantai, seperti plank, push up, dan sit up. Matras yoga berfungsi untuk menjaga pijakan kite tetap mantap selama melakukan pose-pose yoga, sekaligus melindungi tubuh Anda dari benturan ketika jatuh tergelincir. Selain ntu, kite juga akan merasa lebih nyaman berlama-lama melakukan yoga menggunakan matras.
ni terjadi ketika SMA, saat kelas 2 atau 3, saya lupa tepatnya. Kebetulan waktu pelajaran olahraga berbarengan dengan adik kelas, akhirnya diadakan pertandingan sepakbola antar kelas. Kebetulan saya jadi kiper (padahal saya di kelas termasuk paling pendek), ketika ada pemain lawan menggiring bola ke arah gawang saya, secara naluriah saya menutup jalur tembakannya walaupun akhirnya kami bertabrakan. Beberapa saat kemudian saya berdiri, ketika berdiri itulah dari bibir saya mengucur deras darah segar. Akhirnya saya ke puskesmas bersama dengan teman saya yg menemani. Ketika kembali ke kelas entah kenapa saya diberikan tepuk tangan. Kejadian ini dialami saat saya SMA juga, tepatnya kelas 2. Waktu itu sedang diadakan liga antar kelas. Pada suatu pertandingan, saat perebutan bola, teman saya terkena pul sepatu bola pada bagian dengkulnya. Ternyata sampai bolong ke tulang, pertama kalinya dalam hidup saya melihat tulang manusia hidup secara langsung (ya semoga tidak pernah melihat hal seperti itu lagi). Sekelas pun panik, takut terjadi sesuatu dengan teman saya karena dia kesakitan, guru yg menangani juga terkesan santai. Padahal setelah dipikir-pikir kami tidak perlu panik, karena tidak akan berakibat fatal.
Liburan yang bikin sejuk mata adalah kalo jalan-jalanye ke yang ijo-ijo bareng keluarga piknik sambil bawa ganyeman yang seabrek-abrek, ngeloneng di taman ngobrol bareng keluarga itu bikin hati girang banget dah pokoknye. Biasanye aye liburan ke puncak cari penginepannye yang halamannye luas dan ada kolam renang, biar bisa piknik sambil liatin anak anak berenang dan kitenye sambil garesin ganyeman deh yang kite udeh bekel, enaknye di villa kite bisa masak sendiri jadi bisa masaknye sepuasnye dan garesinnye ntu ganyeman puas banget dah. Biasanye ganyeman yang udeh pasti dibawa pop mie, cilok, cireng pokoknye ganyeman yang frozen yang praktis, tinggal goreng-goreng aje sambil ngeteh dah.
Minggu sore kayanye bosen banget ye di rumah, mana kaga ada kegiatan apa-apa. Ceritanye aye maen tuh ke rmah Ncing aye, kaga tau tuh rame bener lagi pada ngomongin taman baru di daerah Tebet. Nama tamannye Tebet Eco Park, kaya nyang udeh kita tau dari namanye pasti lokasinye ada di Tebet. Langsung pada ngerencanain tuh pengen maen-maen ke sono, karna pan namanye orang kampung kalo ada apa-apa nyang baru romannye langsung mau tau bae. Banyak tuh nyang mau ikut, sekalian kite pada mau jalan-jalan naek kereta nyenengin bocah. Kebetulan pan kalo naek kendaraan umum akhir pekan kaga empet-empet karna orang-orang kerja udeh pada libur.
Taèkwondo adalah salèh atu olahragè atau èkstrakulikulèr nyang cukup banyak diminatin di sêkolah Toni. Toni wayah êni udèh masup padè lèpêl sabuk itêm. Sabuk itêm adalah warnè sabuk lèpêl têrtinggi dalêm taèkwondo. Taèkwondo punyè tigè tèknik dasar. Nyang pêrtamè, kyukpa atau tèknik pêmêcahan bêndè kêras. Kêduè, poomsae, tèknik rangkèian jurus. Kêtigè, kyorugi nyang mêrupakan pêrtarungan. Buat ngêmulè olahragè taèkwndo, êlu bisè bêlajar taèkwondo di rumèh, bisè jugè dilakuin di ruangan khusus bêrlatih atau di alam kêbukè. Kagak sêlamènyè têntang tèknik, êlu jugè bisè ngêlatih pisik supayè lêbih gasik wayah ngêlakuin gêrakan. Gêrakan nyang tuman adè di taèkwondo adalah têndangan, gêbukan, sabêtan, tojosan, sêrtè tangkisan.
Mesin lari atau treadmill menjadi alat yang populer di pasaran. Alat treadmill membuat kite tetap bugar, dan bermanfaat untuk kesehatan. Olahraga ntu juga bermanfaat untuk kesehatan baik secara mental atau fisik. Jika kite baru ingin memulai latihan atau mengubah gaya hidup lebih sehat, treadmill menjadi pilihan yang sangat baik untuk dicoba. Manfaat olahraga treadmill yang satu ntu mungkin paling terkenal dan orang banyak mengetahuinye. Ya, aktivitas fisik ntu dapat membantu menurunkan berat badan seseorang. Bagaiman bisa? Treadmill dapat membakar kalori lebih cepat daripada beberapa jenis latihan aerobik lainnye. Jadi, semakin cepat dan lama sesorang berlari di atas treadmill, maka semakin cepat mereka akan membakar kalori dan semakin mudah untuk menurunkan berat badan. Sementara bila kite mencoba latihan treadmill intensitas rendah boleh aje, tetapi hasilnye mungkin tidak secepat itu. Jika kite ingin mengurangi lemak tubuh dengan cepat dan aman, olahraga treadmill dapat Anda coba. Centers for Disease Control and Prevention (CDC) juga menyarankan latihan intensitas kuat atau sedang selama 75-150 menit per minggu, Sementara dalam studi lainnya, Anda harus jogging atau berjalam di atas treadmill sejauh sekitar 6,5 kilometer untuk membakar 400-600 kalori.
Elu bisa bayangin kalo kerja di kantor entu pasti elu kerja di meja yang ade bilikinye di antara bilik-bilik rekan kerja elu yang laen. Tapinye kagak cuma entu aje hal yang jadi deskripsi kerja di kantor. Selaen ade meja dan bilik-bilik tempat kerja, ade deskripsi positif dan negatif kerja di kantor. Postifinye entu antara laen; lebih gampang atur waktu, minim kerjaan fisik, punya area kerja pribadi, bantu ningkatin keterampilan interpersonal, nambah pengalaman, bisa bangun jaringan profesional, punya waktu cuti, dan bisa bagi waktu buat kegiatan laen di luar kerjaan. Nah negatifnye entu; jam kerja lebih lama, bisa ngalamin burnout, gaya idup yang monoton dan statis, resiko konflik dengan rekan kerja, standardisasi gaji kadang kagak sesuai, kurang waktu bersosialisasi di luar kerjaan, waktu cuti kebatas dan kagak bisa dipake kapan pun, serta kadang kudu tetep di kantor bahkan walaupun jam kerja udeh selesai.
Bêncanè angin puting beliung kembali melanda wilayah Kabupaten Boyolali. Kali êni menerjang Dukuh Cermo, Desa Tambak, Kecamatan Mojosongo mengakibatkan sejumlah rumèh wargè mengalami kerusakan. Wayah ntu sekitar jêm 15.00 WIB, ujan deras disertai angin kencang melanda wilayah ntu. Kemudian terjadi angin puting beliung nyang menerjang Dukuh Cermo, Desa Tambak. Rumèh-rumèh wargè mengalami kerusakan terutama padè bagian atapmya nyang berhamburan. Bahkan, adè atap teras rumèh wargè nyang rontok. Sêlaèn ntu juga banyak pohon nyang patah amè tumbang. Sebagian roboh menutup akses jalan. Sêudèh mendapat laporan kejadian êni, BPBD Boyolali langsung ngêdatêngin lokasi kejadian buat ngêlakuin asesmen. Bersama Polsek amè Koramil Mojosongo, PMI, PLN, amè perangkat desa Tambak serta masarakat, ngêlakuin pembersihan pohon tumbang nyang menutup akses jalan.
Rèncong nyang dalêm bahasè Acèh disêbut sêbagè 'rintjong', pêrtamè kali digunèin sêbagè sênjatè pêrang wayah ngêlawan Portugis, yaitu padè wayah Kêsultanan Acèh di bawèh pêmêrèntahan Sultan Ali Muqhayat Syah sêbagè Sultan Acèh pêrtamè padè kurun 1514–1528. Rèncong padè wayah Kêsultanan Acèh jugè biasè digunèin padè wayah upacarè pêrkawinan amè upacarè pênting laènnyè. Rèncong diselipin di pinggang parè sultan Acèh amè hulu balang (kaum bangsèwan). Rèncong punyè bêbêrapè tingkatan sêsuè pêmiliknyè. Buat Kêsultanan Acèh, rèncong dikêjè dari êmas dêngan matè piso nyang bêrukir ayat suci Al-Qur'an. Rèncong laènnyè nyang dimilikin masarakat dikêjè dari pèrak, kuningan, bêsi putih, kayu, amè gading. Dalêm pêrkêmbangan waktu, rèncong banyak digunèin sêcarè lêga amè masarakat Acèh. Sêlaèn sêbagè sênjatè, jugè sêbagè aksèsoris amè pêrabotan sêari-ari.
Pandêmi êni ngêjè banyak orang nyobè aktipitas baru, salèh atunyè nanêm sukulèn. Sukulen adalah tanêman nyang batang amè daonnyè punyè daging têbêl sêbagè têmpat pênyimpênan aèr. Sèlaèn nambèh kêgiatan, dêngan nanêm sukulèn bisè nambèh cakêp suasanè rumèh. Sukulèn jugè dianggêp sêbagè tanêman nyang gampang dirawat. Bêrikut êni carè ngêrawat sukulèn, yakni pilih pot nyang punyè lobang aèr. Têrus, pêratiin sinar matèarinyè. Dêngan sinar matèari nyang cukup, sukulên bisè tumbuh cakêp. Sêlanjutnyè, jangan kêbangêtan sêring nyèblok sukulèn. Sukulèn mampu nyimpên cadangan aèr, mangkènyè kagak usèh sêring-sêring dikasih aèr. Têrakhir, kasih pupuk supayè sukulèn tumbuh subur amè kêhindar dari hama. Sêmogè carè-carè ntu bêrgunè buat nyang mao mulè nanêm sukulèn sêbagè aktipitas baru.
Elu tau kagak kalo salah satu hari besar agama Islam entu Hari Raya Idul Fitri alias lebaran? Elu tau kagak, biasanye ape aje yang dilakuin para muslim dan muslimah di hari raya satu entu? Mulai dari pagi yang cerah pas hari raya Idul Fitri, mereka biasanye ngelakuin ibadah Hari Raya Idul Fitri, ya entu salat eid. Biasanye abis salat eid, mereka pulang ke rumah dan sarapan. Biasanye sih hidangan pas hari raya entu mayoritas daging dan ketupat, misalnye sayur ketupat, ketupatnye, rendang, semur, marak, dan laennye. Abis sarapan, biasanye pade pergi seilaturahim ke rumah tetangga ataupun rumah keluarga. Nah biasanye juga pas lebaran Idul Fitri, pas lagi kumpul keluarga, orang gede pade bagiin THR alias Tanggokan Hari Raya buat para bocah. Nah entu die tradisi yang biasanye ade di Hari Besar Agama Islam, ya entu Idul Fitri.
Daging kambing emang salah satu daging nyang kesohor di Indonesia. Banyak bangat tempat makan nyang gacoannye ade di daging kambingnye. Belon lagi hari raya Iduladha buat orang Islam nyang bikin kite-kite bisa pesta daging kambing. Tapi, gegara baunye ini, kagak semua orang demen daging kambing. Daging hewan mbek-mbek enih ngeluarin bau prengus nyang bikin kagak nyaman sebagian orang. Walopun udeh dibersiin, dicuci, ampe direbus sekalipun, bau khas daging kambing sering bangat masih bisa kecium. Biasanye nyang kek gini bikin kagak napsu makannye. Bau enih kagak gitu kecium ato kagak gitu parah kalo di daging sapi. Makanye, banyak orang nyang lebih demen daging sapi dibanding daging kambing. Udeh gitu, kebanyakan makan daging kambing juge kagak baek buat kolesterol, bisa-bisa malah kekonci stang ntu leher.
Selaen salat 5 waktu tiap harinye, aye punya kegiatan rutin kegamaan laennye yang disebut sebagai zikir pagi dan sore. Tiap hari pas pagi aye bangun buat salat Subuh, aye ngelakuin zikir setelah salat Subuh, abis entu aye zikir lagi yang dikate sebagai zikir pagi. Terus pas sore, setelah azan salat Ashar, aye salat Ashar, zikir setelah salat ashar, dan abis entu aye zikir lagi yang dikate sebagai zikir sore. Tiap harinye aye selalu berusaha buat ngelaksanain kegiatan rutin keagamaan satu entu, zikir pagi dan zikir sore. Jadi di agamanye aye, ya entu Islam, selaen ade kegiatan rutin keagamaan yang dikate sebagai salat wajib 5 waktu, aye ade kegiatan rutin keagamaan laen tiap harinye yang disebut sebagai zikir pagi dan zikir sore.
Dalam rangka memeriahkan peringatan Hari Agraria dan Tata Ruang (HANTARU) Tahun 2022, Kementerian Agraria dan Tata Ruang/Badan Pertanahan Nasional (ATR/BPN) menggelar serangkaian kegiatan. Salah satu kegiatannye ntu adalah pertandingan karate dengan total peserta sebanyak 87 karateka yang bersaing menjadi terbaik di Aula Prona kantor kementerian. Menteri ATR/Kepala BPN, Hadi Tjahjanto, yang juga selaku Ketua Umum Pengurus Besar Federasi Olahraga Karate-Do Indonesia (PB FORKI) hadir langsung membuka pertandingan tersebut. "Pertandingan karate itu bertujuan untuk memasyarakatkan olahraga karate khususnye di lingkungan Kementerian ATR/BPN, serta menggali dan membina potensi-potensi atlet karate yang berasal dari lingkungan satuan kerja maupun keluarga besar Kementerian ATR/BPN,” ungkapnye dalam sambutan pembuka lomba. Pada kesempatan tersebut, Direktur Jenderal (Dirjen) Penanganan Sengketa dan Konflik Pertanahan Kementerian ATR/BPN yang juga selaku Ketua Pembina Karate Kementerian ATR/BPN R.B. Agus Widjayanto mengemukakan bahwa pertandingan karate ini merupakan edisi kedua. "Sebelumnya, sudah digelar kejuaraan serupa, namun hanya diikuti karateka di tingkat pusat atau Kementerian ATR/BPN. Ternyata berkembang juga di beberapa Kanwil (Kantor Wilayah, red) dan Kantah (Kantor Pertanahan, red). Ke depan, di wilayah lain yang sudah ada karateka tetapi belum ada naungan dojo, mungkin kita targetkan membentuk dojo dulu," jelas R.B. Agus Widjayanto.
Aye tuh kalo udeh ngerasain badan kaga enak mending pulang dah ke rumah orang tua. Kan di rumah cuma bedua doang ama anak, mana anak baru kecil kan repot juga. Namanye tinggal belon lama kan belom kenal banget ama tetangga sekitar. Baru pernah aye ngerasain idup di komplek kalo malem tuh sepi banget dah kayak rumah kaga berpenghuni. Paling keluar juga naek kendaraan kaga ade tuh nyang suka ngerumpi di luar ya namanye juga pada sibuk. Sekalinya kaga kerja pada ngedekem di dalem. Tapi kompleknya juga kaga banyak anak kecil, banyakan orang pada udeh tua. Jadi kalo anak aye mao maen paling ke rt nyang beda.
Orang nyang resep ama seafood pasti udeh kaga asing lagi ama kerang. Di Indonesia, ade beberape jenis kerang nyang gampang ditemuin di pasaran. Salah atunye ade jenis kerang tiram. Kerang tiram eni punye sebutan laen, namenye oyster. Bagen ge beberape orang ade nyang demen gegares kerang tiram seger mente-mente, ade juga nyang lebi demen ngolah tiramnye dulu. Ade banyak masakan sedep nyang make kerang tiram jadi bahan utame. Ade kerang tiram nyang ditumis, kalo gak dibarengin ama macem-macem saos kaye saos pedes, saos asem manis, atau saos lade item. Nah, buat lu nyang pingin nyoba ngolahnye dewek, pastiin tingkat keresikan dari kerangnye terjage. Kudu ngerebusnye dulu biar teksturnye lebi kenyel ama lebi resik.
Jaman sekarang kalo mao nanem apa-apaan kite kaga perlu tuh punya tanah nyang luas, ade metode tanem nyang namanye hydroponik. Kalo kite kaga mao repot, cara nanemnye tinggal beli aja medianye di toko online. Tapi kalo penasaran bikin sendiri bisa juga kite liat tutorialnye di youtube. Kalo udeh ada media tanemnye kite tinggal beli bibitnye, trus juga kaga  boros tempat karna metode tanemnya tuh bisa di taro di pipa-pipa nyang nanti dialirin aer. Kan lumanyan buat sayur bakalan masak dari pada lahan kosong dianggurin bae. Udeh gitu kite beli media cuman sekali aja, besoknye bisa dipake lagi. Yang harus dibeli cuman bibitnye doang, kan lumanyan itung-itung ada kegiatan baru di rumah.
Sêbaèknyè, êlu bêtêrimè kasih kêpadè têmên baèk sêmasa rêmajè. Adè sêbuah pênêlitian nyang ngubungin pêrtêmênan masa rêmajè amè kêidupan sèhat di usiè dèwasè. Pênêlitian nyang dimuat Psychological Science nyimpulin  bahwa kêsèhatan êlu wayah dèwasè ditêntuin olèh sêbêrapè bêkualitasnyè hubungan pêrtêmênan êluh wayah rêmajè. Pêrtêmênan wayah rêmajè èmang kagak bisè lêpas dari têkênan têmên sêbayè. Têrnyatè, pênêlitian ngunjukin bahwa kêmampuan mêrèka buat bisè nyêsuèin diri têradêp têkênan bakal ngasih dampak positip bagi kêsèhatan padè masa mêndatêng. Pênêliti nyatêt, bagi mêrèka nyang ngêmilikin pêrtêmênan baèk wayah rêmajè, tingkat kêcêmasan bakal bêkurang wayah bêranjak dèwasè. Kêsulitan ngêbêntuk pêrtêmênan di usiè rêmajè ntu bakal nandèin risiko kêsèhatan jangkè panjang.
Kalo keluarge besar pengen kumpul, emang kudu hukumnye angsrongin minuman nyang enak buat rame-rame. Di Betawi, ade minuman seger nyang sebenernye banyak dijual di pinggir jalan. Namanye es cincau. Kagak asing, pan? Iye, nyang ijo-ijo gitu warnanye. Nah, kalo buat keluarge besar, mah, mending bikin sendiri aje biar jadinye banyak, tapi tetep mureh merieh. Per 4 porsi, cara bikinnye begini, neh. Pertame, siapin 100 gr daon cincau rambat, 600 ml aer mateng, 1 liter susu UHT, kentel manis sebabarnye, 12 buah kurma, ame es batu sebabarnye. Cara buatnye, cuci dulu daon cincaunye, bari dibeset-beset. Kalo udeh, tuangin cincau ke wadah nyang udeh diisi aer mateng, terus diremes-remes ampe keluar sarinye. Kalo ade busa di atasnye, buang pake sendok, terus tunggu ntu sari ampe magel. Kalo pengen lebih cepet, masukin ke kulkas. Begitu dah keras, potong-potong cincaunye, masukin ke dalem gelas. Tambahin kurma, susu UHT, kentel manis, ame es batu. Udeh, deh, siap diminum bareng-bareng!
Pengelolaan keuangan merupakannye ntu sikap yang penting diterapkannye untuk menjaga stabilitas kondisi finansial, serta memenuhi kebutuhan baik untuk masa sekarang hingga masa depan. Mengatur, dan mengelola keuangan sebetulnye gampang dilakukan aje oleh siapepun selama kagak bejibun kebutuhan lain yang perlu dipenuhi. Namun usaha ntu bisa jadi bakalan lebih menantang ketika kite punya cicilan pinjaman. Financial Planner Prita Hapsari Ghozie mengungkapkannye dalam mengelola keuangan di saat dibebani cicilan, pastikan syarat maksimal cicilan pinjaman ntu tersebut sebesar 30% dari penghasilan bulanan. Hal ntu menjadi perlu demi anggaran bulanan bisa dikelola secara aman. Adapun dalam pembagiannye, ya ntu sebesar 30% untuk kebutuhan cicilan, sedangkan sisanye atau sebesar 70% dimanfaatkannye ntu bakal kebutuhan sehari-hari. Bahkan kata die, 70% tersebut masih bisa digunakannye ntu untuk kebutuhan lainnye.
Gili Asahan adalah pulo kêcit nyang bêradè di Lombok Barat, têpatnyè di Dèsa Batu Putih. Aèr lautnyè jêrnih amè ombaknyè jugè kêcit. Pulo êni têrkênal amè pêmandangan bawèh lautnyè nyang masing alami. Êlu bisè nyobè nyêlêm atau snorkêling buat ngêliat kêindèhan bawèh lautnyè. Adè bêbêrapè titik snorkêling nyang dirèkomèndasiin di Gili Asahan, yakni di dêpan Pêarl Beach, di sêkitar Eagle Rock, amè di Batu Bêlanda. Adè puluan karang lunak amè karang kêras nyang masing idup dan ngêjadi têmpat tinggal bêbêrapè ikan. Para pêncintè bawèh laut kudu bangêt nyaba kê Gili Asahan. Di sono êlu bisè nikmatin taman bawèh laut nyang boto bangêt.
Kêris amè tombak adalah sênjatè tradisional Bali nyang utamè. Kêduè sênjatè êni paling sêring digunèin sêbagè pêlêngkêp upacarè di pura. Sêlaèn digunèin padè wayah upacarè di pura, kêris jugè bisè dipakè padè upacarè pêrkawinan, upacarè nêtêk gigi, amè upacarè pênobatan atau pêngêsahan sêorang raja. Sênjatè-sênjatè êni padè jaman dulu digunèin buat bêpêrang atu nyêrang, mangkènyè dikêjè dari bêsi baja atau bêsi nyang laènnyè liwat prosès têrtêntu nyang kêrosaannyè ampir samè dêngan bêsi baja. Ngêjè sênjatè kêris amè tombak êni punyè ritual nyang sipatnyè sakral, têrutamè kalo ditujuin buat sênjatè pusaka. Pêrbèdaan tatè carè pêngêjèan kêris amè tombak pusaka dêngan kêris amè tombak pasaran têrlêtak padè kagak adènyè upacarè atau sêsajen khusus atau pantangan nyang kudu dipênuhin olèh pêngêjè.
Di masa pandêmi karang êni, ngêjè êlu kudu ngêbatêsin diri buat bêintêraksi dêngan orang laèn, têrutamè dêngan têmên. Waktu kumpul barêng mêrèka gè jadi bêkurang. Bukan kagak mungkin pertêmênan êlu jadi rênggang karna kurangnyè waktu bêintêraksi amè ngêriung dêngan mêrèka. Oleh karna ntu, pênting bangêt buat ngêmilikin komitmên gêdé dalêm hubungan pêrtêmênan. Jarak bukanlah pênghalang, êlu têtêp bisè mêrêrat hubungan pêrtêmênan dêngan ngandêlin tèknologi nyang adè, yakni dêngan ngasih kabar liwat pêsên atau tèlèpon. Dêngan hadirnyè gawai, êlu têtêp bisè komunikasi dêngan baèk, bahkan êlu bisè komunikasi jarak jauh liwat pitur panggilan pidio. Mêski êlu amè têmên repot, tapi usahèin biar sêmuènyè bêjalan dêngan baèk. Kalo pêrlu, buat jadwal rutin panggilan pidio, tèlèpon, atau pêsên sêhinggè masing-masing têtêp bisè ngêtauin kabar atu amè laèn.
Madang malêm barêng kêluargè bukan tibang kêgiatan madang sêmatè. Rutinitas êni punyè pêran pênting dalêm ngêbantu kitè jadi pribadi nyang sèhat amè sêimbang, baik sêcarè pisik, mèntal, sosial, atau èmosional. Sayangnyè, kêbiasèan êni udèh sêring diliwatin karna alêsan rèpot amè urusan masing-masing. Wayah pêrè adalah momèn nyang pas buat ngêlakuin rutinitas êni lagi. Nyang paling rêsêp dari madang malêm barêng adalah bisè ngêriung sêmbari bêtukêr cêritè mênarik nyang dialamin saban anggotè kêluargè. Orang nyang bêrani ngèksprèsiin idè amè pêmikiran mêrèka wayah madang malêm barêng kêluargè jugè bakal lêbih pêrcayè diri bêrpêndapêt di luar lingkungan rumèh. Dêngan ngêriung barêng sêmbari madang, kêangêtan hubungan kêluargè pun mangkin têrasè karnè bisè ngêrasèin ikêtan nyang kuat atu amè laèn.
Kecintaan aye ama futsal tuh kaga semata-mata demen ama olahraganye. Pertama, gara-gara aye tuh liat om nyang ngotrak rumah aye tuh bae trus pertama aye punya kegiatan tuh ya futsal. Biasanye kan cuma maen ama anak-anak kampung tuh. trus ama om ininaye dikasih tau seluk beluk futsal, trus gimana cara maennya, trus suka diajak kalo ada pertandingan futsal. Saking seringnye aye liat orang nyang hoby futsal, ya makin lama aye juga makin suka dong. Nah, walaupun aye cewe tapi aye kaga dibeda-bedain tuh cara ngajarinnye. Tetep aja disamain, nah gara-gara itu juga aye mau terus belajar biar suatu saat bakalan jago.
Tebet Eco Park resmi dibuka pada tanggal 15 Agustus 2022, taman ini berada di jalan Tebet Barat Raya RT 01/10, Tebet Barat, kecamatan Tebet, kota Jakarta Selatan. Denger-denger taman ini tuh mau juga dibuka taman hewan nyang dikasih nama pet park, berita ntu aye dapet dari wawancara bapak Arif Muhammad selaku pengelola Tebet Eco Park di kompas.com. Pak Arif Muhammad ini jugs ngejelasin kalo taman hewan nyang dibangun juga bisa ngedukung orang-orang nyang mau bawa hewan piaraannye sendiri. Awal-awal emang susah nyari tukang jajan, tapi teryate aye cuma kaga nemu padahal disediain tempat buat UMKM jualan, kaga cuma itu kursi ama bangkunya juga disediain lagi.
Kejadian bermula padè taun 2005. Wayah ntu Marsha naik pesawat dari Jamaika ke Miami. Lalu, wayah bakal duduk, adè seorang lanang nyang menempati kursinya nyang bêradè di samping jendela. Lanang ntu adalah Lenny. Awalnyè Marsha ngêrasè kesal amè kagak nyaman dêngan kejadian ntu. Tapi Lenny berpikir laèn. Lenny menganggap Marsha boto amè kagak sabar buat mengajaknya mengobrol. Marsha amè Lenny akhirnyè duduk sebaris. Lenny gè memberanikan diri buat mengajak Marsha mengobrol. Selama perjalanan di pesawat ntu, Marsha amè Lenny mengobrol tanpa henti. Mereka berdua gè saling bertukar nomor ponsel. Meski sempat terpisah ribuan mil karna Marsha punya bisnis di Toronto amè Lenny adalah pengemudi truk jarak jauh nyang tinggal di Florida, komunikasi masing terus terjaga. Media sosial membantu mempertemukan mereka kembali padè 2010 wayah Lenny mengirim pesan padè Marsha. Sepuluh bulan kemudian, keduanya gè menikah.
Pernah denger “olahraga ekstrem’? Elu tau olahraga ekstrem yang namanye “Acroyoga”?  Dari namanye mungkin elu udeh bisa nebak kalo acroyoga entu paduan kata dari acrobat (akrobat) dan yoga. Dengan latihan yang rutin serta serius, acroyoga juga bisa ngasih manfaat buat kesehatan tubuh, dan bahkan kesehatan mental. Olahraga ekstrem acroyoga umumnye dilaksanain secara berpasangan, yang terdiri dari 2 sampai 3 orang. Ade macem-macem model posisi pade olahraga ekstrem acroyoga. Pertama, posisi di bawah. Kedua, posisi atas. Ketiga, posisi yang gunanye buat jaga supaye saat ade kesalahan, posisi atas bisa ngedarat secara selamet. Walaupun entu olahraga ekstrem bisa ngelatih kekuatan, keseimbangan, dan konsentrasi, orang yang berolahraga enih kudu ngelakuin secara super hati-hati soalnye kalo udeh jatoh, bisa bikin luka lumayan serius.